Diari Oficial de la Generalitat Valenciana


Sumari del DOGV 3534, del 08-07-1999 (1999/5482)

RESOLUCIÓ de data 15 d'abril de 1999, del conseller d'Obres Públiques, Urbanisme i Transports, per la qual s'aprova definitivament la modificació puntual número 3 de les Normes Subsidiàries d'Artana.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3534

Data del DOGV
:   08-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/5482


Data del document
:   15-04-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Artana
    * pla d'urbanisme

RESOLUCIÓ de data 15 d'abril de 1999, del conseller d'Obres Públiques, Urbanisme i Transports, per la qual s'aprova definitivament la modificació puntual número 3 de les Normes Subsidiàries d'Artana. [1999/Q5482]
  
Vist l'expedient relatiu a la modificació número 3 de les Normes Subsidiàries de Planejament d'Artana (Castelló), i de conformitat amb els següents:
  
Antecedents de fet
  
Primer
  
El Ple de l'Ajuntament, en sessió de 26 de febrer de 1998, adoptà l'acord de sotmetre a exposició al públic la modificació número 3 de les Normes Subsidiàries de Planejament, per a la qual cosa s'inseriren edictes en el Diari Oficial de la Generalitat Valenciana número 3.276, d'1 de juny de 1998, en el Butlletí Oficial de la Província de Castelló número 49, de 23 d'abril de 1998, i en el periòdic El Mundo, de data 8 d'abril de 1998. Durant l'indicat període es produí una al·legació, i el document s'aprovà provisionalment en data 24 de setembre de 1998.
  
Per l'Acord del Ple de 26 de novembre de 1998, i després de l'escrit formulat pel Servei Territorial d'Urbanisme dins del període consultiu, el Ple de l'Ajuntament acordà l'exclusió del procediment d'aprovació definitiva de la modificació de les Normes Subsidiàries en la part relativa a l'ajust de la delimitació del polígon industrial (regularització del carrer del Camí de la Mina), ja que la modificació requereix tràmits procedimentals no incorporats en la documentació aportada i ja que està pròxima una modificació més ambiciosa en aquest entorn que podria incloure la plantejada ara mateix. D'aquesta manera, l'aprovació definitiva, si s'escau, de la modificació s'entendrà sol·licitada respecte a la resta de punts inclosos i que s'exposen a continuació.
  
Segon
  
La documentació aportada consisteix en una memòria informativa i justificativa, una nova redacció de l'article 99 de les ordenances, plans d'informació i d'ordenació relatius a la modificació proposada, i nous plans 3.1 d'alineacions i rasants, zonificació i ordenances i 7 d'unitats d'execució.
  
Tercer
  
La modificació planteja canvis en la part gràfica i normativa del projecte, que es resumeixen com es diu tot seguit:
  
- Modificació d'alineacions de les illes incloses en la UA-8, amb modificació de zones verdes.
  
- Subdivisió de la UA-8 en UA-8A i UA-8B.
  
- Modificació de l'article 99 de les ordenances, en l'àmbit SNU-2 terrenys qualificats de no urbanitzable no protegits agrícoles o forestals.
  
Del conjunt de canvis introduïts en la rectificació de les alineacions dels vials, per a donar continuïtat als carrers ja existents i possibilitar una més adequada configuració de la futura edificació, es produeix un lleuger augment de la superfície de destinació privada residencial, de manera que aquesta es veu augmentada en 170 metres quadrats. D'altra banda, les dues porcions que configuren sengles zones verdes a ambdós extrems de la CV-223 al límit sud del sòl urbà, veuen reduïda la seua superfície amb la finalitat de compensar les cessions de dotacions de les unitats d'execució resultants de la subdivisió, i es trasllada la superfície de zona verda al costat d'una més pròxima a la població que constitueix una àmbit més adequat per a possibilitar el gaudi de la població i que augmenta la seua superfície global, respecte a les determinacions del planejament vigent, en 721 metres quadrats.
  
Quant a la modificació relativa a l'article 99 de les ordenances en l'apartat que regula l'àmbit SNU-2 de terrenys qualificats de no urbanitzable no protegits agrícoles o forestals, es distingeixen els casos de construcció de magatzems vinculats a explotacions agrícoles (cases d'eines), i es regula per a aquests l'alçària màxima, aprofitament màxim d'edificació, ocupació màxima i parcel·la mínima.
  
Quart
  
La Comissió Territorial d'Urbanisme de Castelló, en sessió del dia 17 de desembre de 1998, adoptà, entre d'altres, l'acord d'aprovar definitivament la modificació puntual número 3 de les Normes Subsidiàries de Planejament d'Artana, quant a la modificació de l'article 99 de les ordenances i informar favorablement el canvi de qualificació i subdivisió en la UA-8 del sòl urbà, i s'eleva la proposta d'aprovació definitiva al conseller d'Obres Públiques, Urbanisme i Transports, després del dictamen previ del Consell Jurídic Consultiu.
  
Cinqué
  
En data 28 de gener de 1999, el conseller d'Obres Públiques, Urbanisme i Transports, en no haver-se constituït el Consell Superior d'Urbanisme, d'acord amb la disposició transitòria novena de la Llei Reguladora de l'Activitat Urbanística, emeté informe favorable del present expedient.
  
Sisé
  
El Consell Jurídic Consultiu de la Comunitat Valenciana, en sessió de 8 d'abril de 1999, emeté dictamen, en el sentit que la modificació, quant afecta a zones verdes, és d'acord amb la legalitat urbanística.
  
Fonaments de dret
  
Primer
  
Respecte al procediment, la tramitació de la present modificació del Pla General, s'ha realitzat de conformitat amb allò que s'ha establit en els articles 38 i següents de la Llei 6/1994, de 15 de novembre, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment d'allò que s'ha establit en l'article 27 de la LRAU.
  
Tercer
  
Quant al fons de l'assumpte, l'objecte de la modificació suposa una variació a la direcció dels vials de la UE-8 com a continuació dels ja existents i la subdivisió de la UE-8 en la UE-8A i la UE-8B, en la qual també es proposa un canvi de situació de dos àmbits de zona verda, tots els canvis introduïts obeeixen a criteris de racionalitat, i es justifica amb vista a possibilitar una configuració més correcta de les illes d'edificació, que s'han d'agrupar les dues xicotetes porcions de zona verda en un àmbit més pròxim a la població i al costat d'una altra ja prevista pel planejament de manera que es constitueix una de major entitat, amb més alternatives de desenvolupament com a zona d'oci públic, i es possibilita així una justa distribució de beneficis i càrregues entre les dues unitats d'execució que sorgeixen com a resultat de la subdivisió.
  
Els termes en què es redacta la modificació plantegen la necessitat de preveure els supòsits especials descrits en l'article 55.3 i 19 de la LRAU, ja que es dóna augment d'aprofitament lucratiu privat. No obstant això, l'augment global que es produeix com a resultat dels ajustos de totes les alineacions té un balanç de 170 metres quadrats d'augment de sòl de destinació lucrativa privada residencial per a la qual cosa la modificació, en plantejar un augment de zona verda de 721 metres quadrats, considera suficientment compensat l'augment d'edificació introduït. A més, no es consideren vulnerats els límits a la potestat de planejament que esdevenen del compliment d'allò que s'ha disposat en article 19 de la LRAU.
  
Quant al canvi proposat, no es produeix disminució sinó canvi d'ubicació i ampliació de les zones verdes inicialment previstes cosa que a més de vindre justificat en criteris de racionalitat com s'ha citat en apartats anteriors, també cal assenyalar que no es tracta de zones verdes executades i existents, per això no produeix cap disminució real en la zona on se suprimeixen, i es considera també que la proximitat de la nova situació no lesiona els estàndards de sòl de destinació pública inicialment previstos, a pesar del canvi de situació.
  
Quart
  
La modificació suposa un canvi de la ubicació de zones verdes, la qual cosa dóna lloc a les següents especialitats procedimentals:
  
- De conformitat amb l'article 55.4 de la LRAU, es requereix un informe favorable previ del Consell Superior d'Urbanisme. Segons la disposició transitòria novena de la LRAU, fins que el Consell Superior d'Urbanisme es constituïsca, les seues funcions s'exerciran pel conseller d'Obres Públiques, Urbanisme i Transports, després de l'informe previ de la Comissió Territorial d'Urbanisme.
  
- També és necessari el dictamen del Consell Jurídic Consultiu de la Comunitat Valenciana, establit en l'article 10.8.e de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu.
  
Vistos els preceptes legals citats i la resta de general i pertinent aplicació, d'acord amb el dictamen del Consell Jurídic Consultiu de la Comunitat Valenciana, resolc:
  
Aprovar definitivament la modificació puntual número 3 de les Normes Subsidiàries d'Artana.
  
La present resolució, amb transcripció de les Normes Urbanístiques, es publicarà en el Butlletí Oficial de la Província de Castelló, sense perjuí de publicar addicionalment una ressenya en el Diari Oficial de la Generalitat Valenciana, segons que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Contra la present resolució, que posa fi a la via administrativa, s'hi podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la notificació o publicació d'aquesta, de conformitat amb allò que s'ha establit en l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercitar qualsevol altre recurs que s'estime oportú.